《五月十三日山弟亡辰夜不不寐哭而有诗》
明代·李东阳

今日复何日，日永夜亦长。夜长不得寐，起坐心彷徨。

去年今岁不，倏忽异存亡。生同为兄弟，死独归山冈。

呢呢笑语声，隐隐灯烛光。开缄得遗稿，理箧见故裳。

此物久已尘，谁遣在我傍。我病人废食，万外中攒戕。

老亲不汝悲，悲即恐我伤。汝妇不敢啼，呜呜咽空房。

我亦念衰老，含悲茹肝肠。谁无骨肉亲，而独此祸殃。

三年四衰绖，行路为酸伤。难将百丈绳，系此白日光。

白日有明灭，我哀那可忘。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。